Сливо поле
Слѝво полè е град в Северна България, област Русе. Градът е административен център на Община Сливо поле.

По данни на ГРАО към 15 юни 2023 г. в града живеят 3305 души по настоящ адрес и 3941 души по постоянен адрес.

География 
Сливо поле е разположен на 5 километра от река Дунав.

История 
През 1656 г. Сливо поле се споменава под името Сливолик, Русенска каза, Русенски вилает В началото на 19 век след чумната епидемия се установяват първите заселници на днешното място на Сливо поле (Кьоселер махале).

През 1856 г. след Кримската война там се заселват татари. Българи от Русе и от Румъния през 1863 г. се установяват да живеят в преименуваното селище Бююк Ислепол, по-късно става само Ислепол и после Слепово.

През 1894 г. са поставени основите на просветното дело в Сливо поле. За учебна сграда е използвана къщата на Юрдан Юрданов, по-късно притежание на Минчо Стоянов. Първият учител е Николчо Иванов от Русе.

За периода след Първата световна война са запазени сведения в пресата, според които на 21 март 1923 г. в землището на селото загиват трима души при опит да извадят барута от случайно намерената граната. 

Село Сливо поле е обявено за град с Решение № 782 на МС от 18.05.2011 г.

Население 
Численост на населението според преброяванията през годините:

Етническият състав към 2011 г. включва 1057 българи, 1151 турци и 286 цигани.

Икономика 
В града се намира най-голямата на Балканския полуостров фабрика за производство на биогориво.

Обществени институции 
 СОУ „Св. Паисий Хилендарски“
 РПУ, Сливо поле

Забележителности 
На територията на общината попада част от защитена местност „Калимок-Бръшлен“ – най-голямата в България, в която се осъществяват мероприятия за възстановяване на влажната зона „Калимок-Бръшлен“ по проект на Световната банка и GEF.

Редовни събития 
 Празник на родния край през август.
 В града се провеждат футболни срещи от А ОФГ (Изток) на Русенска област. Футболният отбор се нарича „Дунав“.
 Организират се зрелищни народни борби.

Личности 

 Други

 Емил Захариев – състезател по граплинг (европейски шампион) и ММА (първият европейски шампион от България)
 Светослав Захариев – състезател по граплинг: 5 пъти републикански шампион, носител на световната купа (2010), първият европейски шампион от България
 Максим Петров – състезател по свободна борба: бронзов медал на световното първенство за юноши в Истанбул (2003); 5-о място на СП за юноши във Вилнюс (2005); златен медал на европейското първенство за юноши във Варна (2004); сребърен медал на ЕП за юноши във Вроцлав (2005)
 Йордан Сливополски-Пилигрим – български писател, журналист и издател
 Александър Андреев Каменов- Състезател по граплинг. Първо място на третите световни борчески игри през 2008 година в (Тирана) Албания. Второ място на Европейско първенство по граплинг през 2009 година в Литва. Трето място на Световно първенство по граплинг през 2010 година в (Краков) Полша. Пет пъти републикански шампион по граплинг.
 Ивайло Андреев Каменов- Състезател по граплинг. Второ място на третите световни борчески игри през 2008 година във (Тирана) Албания. Пето място на Световно първенство по граплинг през 2008 година във (Люцерн) Швейцария. Пет пъти републикански шампион по граплинг.

Източници

Външни препратки 
 Сайт на Община Сливо поле